Document ID: 32007D0608

KOMMISSIONENS BESLUTNING
af 13. september 2007
om ændring af beslutning 2007/554/EF om visse beskyttelsesforanstaltninger mod mund- og klovesyge i Det Forenede Kongerige
(meddelt under nummer K(2007) 4301)
(EØS-relevant tekst)
(2007/608/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
ud fra følgende betragtninger:
(1)
Kommissionens beslutning 2007/554/EF af 9. august 2007 om visse beskyttelsesforanstaltninger mod mund- og klovesyge i Det Forenede Kongerige (3) blev vedtaget efter nylige udbrud af mund- og klovesyge i landet. Nævnte beslutning anvendes indtil den 15. september 2007.
(2)
Ved beslutning 2007/554/EF blev der fastsat høj- og lavrisikoområder i de sygdomsramte medlemsstater, og det blev forbudt at afsende modtagelige dyr fra høj- og lavrisikoområderne og at afsende produkter fremstillet af modtagelige dyr fra højrisikoområdet. Ved nævnte beslutning er der endvidere fastsat bestemmelser om afsendelse fra de pågældende områder af sikre produkter, der blev fremstillet før restriktionerne, der er fremstillet af råvarer med oprindelse uden for områder omfattet af restriktioner, eller der er blevet behandlet på en måde, der effektivt inaktiverer eventuelle mund- og klovesygevira.
(3)
Indtil den 15. september 2007 afgrænses høj- og lavrisikoområderne i henholdsvis bilag I og II til beslutning 2007/554/EF , så de svarer til arealet af den konsoliderede overvågningszone omkring de to udbrud, der blev bekræftet i begyndelsen af august 2007, og afgrænsningen blev opretholdt indtil den 8. september 2007 i henhold til artikel 44 i Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (4).
(4)
Efter et nyt udbrud af mund- og klovesyge den 12. september 2007 i Det Forenede Kongerige uden for de områder, der er beskrevet i bilag I og II til beslutning 2007/554/EF, har Det Forenede Kongerige truffet foranstaltninger i henhold til direktiv 2003/85/EF og iværksat yderligere foranstaltninger i de sygdomsramte områder.
(5)
Mund- og klovesygesituationen i Det Forenede Kongerige vil kunne udgøre en fare for bestandene i andre medlemsstater på grund af handelen med levende klovbærende dyr og markedsføringen af visse produkter heraf.
(6)
Som følge af sygdomssituationen i Det Forenede Kongerige er det nødvendigt at sikre, at beslutning 2007/554/EF ændres inden den 15. september 2007, så anvendelsen af den forlænges mindst indtil den 15. oktober 2007, og så de områder, der er omfattet af restriktioner, udvides i betragtning af den epidemiologiske situation.
(7)
Beslutning 2007/554/EF bør derfor ændres i overensstemmelse hermed.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 2007/554/EF foretages følgende ændringer:
1)
I artikel 17 ændres »15. september 2007« til »15. oktober 2007«.
2)
Bilag I og II erstattes af teksten i bilaget til nærværende beslutning.
Artikel 2
Medlemsstaterne ændrer de foranstaltninger, de anvender på samhandelen, for at bringe dem i overensstemmelse med denne beslutning. De underretter straks Kommissionen herom.
Artikel 3
Denne beslutning er rettet til medlemsstaterne.
Udfærdiget i Bruxelles, den 13. september 2007.

Labels: 17
20
0
6
18